สวัสดีครับคุณ ตรงปลายอวัยวะเพศผมมีตุ่มขึ้น ตรงตุ่มนั้นมีเม็ดเล็กๆๆเกาะรวมกันเป็นตุ่มเดียว บางเม็ดมีสีคล้ำบางเม็ดออกสีชมพู ไม่เจ็บไม่คัน ผมอยากทราบว่ามันคืออาการของโรคอะไร และรักษาได้อย่างไร มีตุ่มเกิดขึ้นมาประมาณ3-4วันครับ ตอนมีเพศสัมพันธ์ผมใส่ถุงยางตลอดครับ
สวัสดีค่ะ อาการมีตุ่มขึ้นตรงปลายอวัยวะเพศชาย เป็นเม็ดเล็กๆ มีสีคล้ำบ้าง ชมพูบ้างนั้น อาจจะเกิดจาก ตุ่มจากต่อมไขมันที่โตขึ้นผิดปกติ ไม่จัดเป็นโรค รูขุมขนอักเสบ เริม หูดหงอนไก่ หูดข้าวสุก ผื่นผิวหนังอักเสบจากการแพ้หรือการสัมผัส แผลริมอ่อน มักเป็นแผลชัดเจนมีรอยแดง หรืออาจเป็นตุ่มPPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน ซึ่งจากลักษณะที่กล่าวมาก็ยังคิดถึงได้มากในเบื้องต้น ไม่ไปแกะเกาบริเวณที่เป็น หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ไปดูโดยตรงสังเกตอาการค่ะ ถ้าตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ควรไปพบแพทย์เพื่อตรวจเพิ่มเติม